CELEX: 32015D1765
Language: lt
Date: 1443571200000
Title: 2015 m. rugsėjo 30 d. Komisijos įgyvendinimo sprendimas (ES) 2015/1765, kuriuo dėl Vokietijos Badeno-Viurtembergo federalinės žemės ir Italijos Aostos slėnio regiono statuso kaip neužkrėstų infekciniu galvijų rinotracheitu iš dalies keičiami Sprendimo 2004/558/EB I ir II priedai (pranešta dokumentu Nr. C(2015) 6572) (Tekstas svarbus EEE)

2.10.2015   
            
            
               LT
            
            
               Europos Sąjungos oficialusis leidinys
            
            
               L 257/44
            
         KOMISIJOS ĮGYVENDINIMO SPRENDIMAS (ES) 2015/1765
   2015 m. rugsėjo 30 d.
   kuriuo dėl Vokietijos Badeno-Viurtembergo federalinės žemės ir Italijos Aostos slėnio regiono statuso kaip neužkrėstų infekciniu galvijų rinotracheitu iš dalies keičiami Sprendimo 2004/558/EB I ir II priedai
   
      
         (pranešta dokumentu Nr. C(2015) 6572)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį ir 10 straipsnio 2 dalį,
   kadangi:
   
               (1)
            
            
               Direktyvoje 64/432/EEB nustatytos Sąjungos vidaus prekybos galvijais taisyklės. Jos 9 straipsnyje nustatyta, kad valstybė narė, kurioje vykdoma privaloma nacionalinė vienos iš jos E priedo II dalyje išvardytų užkrečiamųjų ligų kontrolės programa, šią programą gali teikti Komisijai patvirtinti. Į tą sąrašą įtrauktas infekcinis galvijų rinotracheitas. Infekciniu galvijų rinotracheitu apibūdinami ryškiausi infekcijos, kurią sukelia 1 tipo galvijų herpeso virusas (BHV1), klinikiniai simptomai. Direktyvos 64/432/EEB 9 straipsnyje taip pat apibrėžtos papildomos garantijos, kurios gali būti taikomos Sąjungos vidaus prekybai;
            
         
               (2)
            
            
               be to, Direktyvos 64/432/EEB 10 straipsnyje nustatyta, kad jeigu valstybė narė laiko savo teritoriją ar teritorijos dalį neužkrėsta viena iš tos direktyvos E priedo II dalyje nurodytų užkrečiamųjų ligų, ji turi Komisijai pateikti atitinkamus patvirtinamuosius dokumentus. Šiame straipsnyje taip pat apibrėžiamos papildomos garantijos, kurios gali būti taikomos Sąjungos vidaus prekybai;
            
         
               (3)
            
            
               Komisijos sprendimu 2004/558/EB (2) patvirtinamos BHV1 kontrolės ir likvidavimo programos, kurias pateikė I priede išvardytos valstybės narės, tame priede išvardytiems regionams, kuriems taikomos papildomos garantijos pagal Direktyvos 64/432/EEB 9 straipsnį;
            
         
               (4)
            
            
               be to, Sprendimo 2004/558/EB II priede nurodyti valstybių narių regionai, kurie laikomi neužkrėstais BHV1 ir kuriems pagal Direktyvos 64/432/EEB 10 straipsnį taikomos papildomos garantijos;
            
         
               (5)
            
            
               šiuo metu visi Vokietijos regionai, išskyrus Bavarijos, Tiuringijos, Saksonijos, Saksonijos-Anhalto, Brandenburgo, Berlyno ir Meklenburgo-Pomeranijos federalines žemes, yra išvardyti Sprendimo 2004/558/EB I priede. Šios federalinės žemės neužkrėstos BHV1, todėl jos įtrauktos į to sprendimo II priedą;
            
         
               (6)
            
            
               Vokietija pateikė Komisijai patvirtinamuosius dokumentus, siekdama, kad Badeno-Viurtembergo federalinė žemė būtų laikoma neužkrėsta BHV1 ir kad jai būtų taikomos papildomos garantijos pagal Direktyvos 64/432/EEB 10 straipsnį;
            
         
               (7)
            
            
               įvertinus Vokietijos pateiktus patvirtinamuosius dokumentus, Badeno-Viurtembergo federalinė žemė turėtų būti išbraukta iš Sprendimo 2004/558/EB I priedo ir įtraukta į to sprendimo II priedą, ir jai turėtų būti taikomos papildomos garantijos pagal Direktyvos 64/432/EEB 10 straipsnį. Todėl Sprendimo 2004/558/EB I ir II priedai turėtų būti atitinkamai iš dalies pakeisti;
            
         
               (8)
            
            
               šiuo metu Italijos Aostos slėnio regionas yra įtrauktas į Sprendimo 2004/558/EB I priedą;
            
         
               (9)
            
            
               Italija pateikė Komisijai patvirtinamuosius dokumentus, siekdama, kad Aostos slėnio regionas būtų laikomas neužkrėstas BHV1 ir kad jam būtų taikomos papildomos garantijos pagal Direktyvos 64/432/EEB 10 straipsnį;
            
         
               (10)
            
            
               įvertinus Italijos pateiktus patvirtinamuosius dokumentus, Aostos slėnio regionas turėtų būti išbrauktas iš Sprendimo 2004/558/EB I priedo ir įtrauktas į to sprendimo II priedą, ir jam turėtų būti taikomos papildomos garantijos pagal Direktyvos 64/432/EEB 10 straipsnį. Todėl Sprendimo 2004/558/EB I ir II priedai turėtų būti atitinkamai iš dalies pakeisti;
            
         
               (11)
            
            
               todėl Sprendimas 2004/558/EB turėtų būti atitinkamai iš dalies pakeistas.
            
         
               (12)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/558/EB I ir II priedai pakeičiami šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. rugsėjo 30 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL 121, 1964 7 29, p. 1977/64.
   
      (2)  2004 m. liepos 15 d. Komisijos sprendimas 2004/558/EB dėl Tarybos direktyvos 64/432/EEB dėl papildomų Bendrijos galvijų vidaus prekybos garantijų, susijusių su infekciniu galvijų rinotracheitu, ir infekcijos likvidavimo programų, pateiktų atitinkamų valstybių narių, patvirtinimo įgyvendinimo (OL L 249, 2004 7 23, p. 20).
   
      PRIEDAS
      „
            I PRIEDAS
            
                        Valstybės narės
                     
                     
                        Valstybių narių regionai, kuriems taikomos papildomos garantijos dėl infekcinio galvijų rinotracheito pagal Direktyvos 64/432/EEB 9 straipsnį
                     
                  
                        Belgija
                     
                     
                        Visi regionai
                     
                  
                        Čekijos Respublika
                     
                     
                        Visi regionai
                     
                  
                        Vokietija
                     
                     
                        Šios federalinės žemės:
                        Brėmenas
                        Hamburgas
                        Hesenas
                        Žemutinė Saksonija
                        Šiaurės Reinas-Vestfalija
                        Reino kraštas-Pfalcas
                        Saro kraštas
                        Šlėzvigas-Holšteinas
                     
                  
                        Italija
                     
                     
                        Friulio Venecijos Džulijos regionas
                        Trento autonominė provincija
                     
                  
         
            II PRIEDAS
            
                        Valstybės narės
                     
                     
                        Valstybių narių regionai, kuriems taikomos papildomos garantijos dėl infekcinio galvijų rinotracheito pagal Direktyvos 64/432/EEB 10 straipsnį
                     
                  
                        Danija
                     
                     
                        Visi regionai
                     
                  
                        Vokietija
                     
                     
                        Šios federalinės žemės:
                        Badenas-Viurtembergas
                        Bavarija
                        Berlynas
                        Brandenburgas
                        Meklenburgas-Pomeranija
                        Saksonija
                        Saksonija-Anhaltas
                        Tiuringija
                     
                  
                        Italija
                     
                     
                        Aostos slėnio regionas
                        Bolcano autonominė provincija
                     
                  
                        Austrija
                     
                     
                        Visi regionai
                     
                  
                        Suomija
                     
                     
                        Visi regionai
                     
                  
                        Švedija
                     
                     
                        Visi regionai
                     
                  “